Rīgā Nr. 2021. gada \_\_.\_\_\_\_\_

## **.§**

**Par informatīvo ziņojumu**

**“Par attaisnojuma dokumentu un preču piegādes dokumentu elektroniskās aprites sistēmas ieviešanu”**

1. Pieņemt zināšanai iesniegto informatīvo ziņojumu.
2. Atbalstīt informatīvā ziņojumā sniegtos priekšlikumus attaisnojuma dokumentu un preču piegādes dokumentu elektroniskās aprites sistēmas ieviešanai Latvijā.
3. Noteikt Finanšu ministriju (Valsts ieņēmumu dienestu) kā atbildīgo institūciju, lai sadarbībā ar Vides aizsardzības un reģionālās attīstības ministriju (Valsts reģionālās attīstības aģentūru) organizētu attaisnojuma dokumentu (e-rēķinu) elektroniskās aprites sistēmas ieviešanu Latvijā.
4. Jautājumu par nepieciešamā finansējuma nodrošināšanu e-rēķinu aprites sistēmas ieviešanai un uzturēšanai Latvijā risināt Atveseļošanas un noturības mehānisma izskatīšanas procesā un likumprojekta “Par valsts budžetu 2022. gadam” un likumprojekta “Par vidēja termiņa budžeta ietvaru 2022., 2023. un 2024. gadam” sagatavošanas procesā.
5. Ja tiek atbalstīta nepieciešamā finansējuma piešķiršana, Finanšu ministrijai izstrādāt un finanšu ministram līdz 2023. gada 1. decembrim noteiktā kārtībā iesniegt Ministru kabinetā atbilstošus grozījumus likumā “Par grāmatvedību” un nepieciešamības gadījumā citos normatīvajos aktos, nosakot obligātu prasību e-rēķinu lietošanai strukturētā elektroniskā formā no 2025. gada.
6. Ja tiek atbalstīta nepieciešamā finansējuma piešķiršana, Finanšu ministrijai līdz 2024. gada 1. februārim sagatavot un nosūtīt Eiropas Komisijai pieprasījumu par atkāpes piešķiršanu no Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu, lai ieviestu obligātu e-rēķinu, t.sk. pievienotās vērtības nodokļa e-rēķinu, izmantošanu.

Ministru prezidents A. K. Kariņš

Valsts kancelejas direktors J. Citskovskis

Finanšu ministrs J. Reirs